钦定古今图书集成/历象汇编/历法典/第069卷 > 图
## 钦定古今图书集成/历象汇编/历法典/第069卷 > 图

星以太阳为心，如图月在太阳人目之间为丙，则无
光。金星在太阳人目之间为乙，亦无光。若地在戊日
丁月之间，则月光满。若太阳戊在金星甲地球之间，
则金星光满。若在左右，则月及金星各有半光。光之
大小，如按古图，不析其理，虽千百世亦不能透其根
也。

古者言太白在本轮上，体小光盛；在本轮下，体大光
淡；在左右，体不甚大，而光甚盛。今如《图》解之，在高，于
时为望，其体远则见小，全透其光，故盛也；在庳，于时
为晦，不可得见晦朔左右，去地为近，则体见。“大哉生
明”，故稍淡也；在左右，为上下弦，所见半体，故不甚大；
远近之间，又见半光，故甚盛也。

又金星因岁轮于地时近时远，远时显，其体小而光
全。若以远镜窥之，难分别。其或圆或缺之体，在极远
左右数十度亦然。若在中距者，其光稍淡，则远镜可
略测其体之形。然光芒锐利，亦难明别为真体。或为
虚暎之光。惟在极近数十度，则光更淡。又于地近，其
体显大，可明见之。

《系》，“凡金星”为迟行或逆行，用远镜窥之，可测其形体，
若更近见其体缺更大。

《测金星》之最高第二。

测金星距太阳两次，其距度分为等者，则太阳两平
行中度分，为金星本天之最高或高冲之处。

解曰：用不同心一圈及小轮一圈，作图如左，丁为地
心，己本天心，庚辛为两心线。置庚为最高，辛为其冲，
最高，庚左右等度分。取甲乙两点各为心，作等径之
两小轮，从己从丁，到甲到乙作线。又从人目，丁作丁